google/wiki40b huggingface dataset:
२०५२ ईसा पूर्व

२०५२ ईसा पूर्व ईसा मसीह के जन्म से पूर्व के वर्षों को दर्शाता है। ईसा के जन्म को अधार मानकर उसके जन्म से २०५२ ईसा पूर्व या वर्ष पूर्व के वर्ष को इस प्रकार प्रदर्शित किया जाता है। यह जूलियन कलेण्डर पर अधारित एक सामूहिक वर्ष माना जाता है। अधिकांश विश्व में इसी पद्धति के आधार पर पुराने वर्षों की गणना की जाती है। भारत में इसके अलावा कई पंचाग प्रसिद्ध है जैसे विक्रम संवत जो ईसा के जन्म से ५७ या ५८ वर्ष पूर्व शुरु होती है। इसके अलावा शक संवत भी प्रसिद्ध है। शक संवत भारत का प्राचीन संवत है जो ईसा के जन्म के ७८ वर्ष बाद से आरम्भ होता है। शक संवत भारत का राष्ट्रीय कैलेंडर है।
आबंध विपाटन

रासायनिक आबंध का टूटना या तोड़ना आबंध विपाटन (Bond cleavage या Bond scission) कहलाता है।
आबन्ध विपाटन के दो प्रकार हैं- समांश तथा विषमांश ( homolytic और heterolytic)।
जस्टिन चैटविन

जीवन और कैरियर

चैटविन का जन्म 31 अक्टूबर 1982 को ब्रिटिश कोलम्बिया प्रांत के नानेमो नगर में हुआ था। इनके पिता अभियंता और माता कलाकार हैं। चैटविन कई फ़िल्मों और टेलिविज़न शृंखलाओं में अभिनय कर चुके हैं।
काशीनाथ त्र्यंबक तेलंग

काशीनाथ त्र्यंबक तेलंग (20 अगस्त 1850 - 01 sitambara, 1893) भारत के एक न्यायधीश एवं भारतविद थे।

परिचय

19वीं शताब्दी के उत्तरार्ध में जिन विभूतियों ने देशाभिमान से प्रेरित होकर बंबई प्रांत में सार्वजनिक आंदोलनों को उत्साह से प्रारंभ कर जनजागरण में योग दिया उनमें श्री तेलंग भी एक थे। इनमें स्वाभाविक प्रतिभा, स्वाध्यायशीलता, उत्साहसंपन्नता और लगन थी। विद्यालयों तथा विश्वविद्यालयों में अध्ययनकाल के समय सर्वाधिक अंक पाने के कारण आपको अनेक छात्रवृत्तियाँ तथा पदक प्राप्त हुए। 1867-1872 तक आप एलफिंस्टन कालेज के फेलो रहे और 1892 में आप बंबई विश्वविद्यालय के उपकुलपति भी नियुक्त हुए। बी ए की परीक्षाओं का व्यापक पाठ्यक्रम आपने बनाया था और देश की राजनीतिक जागृति की अभिवृद्धि करने के लिये आपने पाठ्यक्रम में इतिहास एवं अर्थशास्त्र को अनिवार्य विषय बना दिया। श्री तेलंग प्रकांड पंडित थे और प्राच्य भाषाग्रंथों के संशोधक भी। आपका अध्ययन व्यापक था और आप इतिहास, राजनीति, दर्शन, काव्य आदि सभी विषयों में पारंगत थे। मराठी, अंग्रेजी, संस्कृत आदि भाषा के साहित्य के साथ-साथ आपका फ्रेंच और जर्मन भाषा का भी ज्ञान बहुत उच्च कोटि का था। आप बंबई हाईकोर्ट के एक नामांकित प्रधान न्यायाधीश थे। आपकी यह उक्ति आपके जीवन के उद्देश्य की द्योतक है -- ""मनुष्य को अपने उदरनिर्वाह के साधन के लिये कुछ उद्योग करना चाहिए -- यही उसका कर्तव्य है -- नहीं तो उसका जीवन निरर्थक है""। आपने इस उक्ति को अपने जीवन में चरितार्थ किया।
आपने प्राचीन साहित्य का अध्ययन बहुत गंभीरता से किया था। आपने अंग्रेजी में अनेक लेख लिखे हैं, जिनमें पाश्चात्य पडितों के उपस्थित किए हुए कुछ महत्वपूर्ण तर्कों के मुँहतोड़ उत्तर हैं। प्राचीन ग्रंथ और ग्रंथकारों के कालों को निश्चित करने तथा शिलालेख, ताम्रपट आदि को अनूदित करने का भी महत्वपूर्ण कर्य आपने किया है। आपका रामायण पर लिखा लेख तथा भगवतद्गीता का गद्य और पद्य में किया हुआ अनुवाद प्रसिद्ध है। 1892 में मराठों के धर्म एवं समाज संबंधी विचारों पर आपने एक सुंदर लेख लिखा जो धर्म "मराठों का उत्कर्ष" नाम की पुस्तक के अंतिम भाग में छपा। आपको मातृभाषा का भी अभिमान था। अत: कुछ ग्रंथ आपने भाषा में भी लिखे हैं। आपकी लेखनशैली में विचारों की परिपूर्णता तथा ज्ञान की प्रगल्भता है। आपकी भाषणशैली भी प्रभावोत्पादक और असाधारण कोटि की थी। उसमें माधुर्य, तर्क एवं निर्भीकता का समन्वय था। स्त्रियों के उन्नयन के लिये भी आप प्रयत्नशील थे। स्त्रीशिक्षा, विधवा विवाह आदि के पक्षपाती थे। विवाह की स्वीकृत आयु 12 वर्ष की हो, इस बिल के अंतर्भूत तत्वों पर कानून तथा धर्मशास्त्र की दृष्टि से विचार करते हुए आपने बिल की अनुकूलता को सिद्ध किया है। इसी प्रकार आपने बड़ी निर्भीकता से मुक्त व्यापार, संरक्षण, सरकार की दुर्भिक्ष नीति, सरकार के अन्यायमूलक विधेयक आदि प्रश्नों पर विचार प्रकट किए हैं।
राष्ट्रीय कांग्रेस के प्रारंभिक अधिवेशन में देश के जो 73 जननायक उपस्थित थे, उनमें तेलंग एक थे। अल्पकाल तक आपने इसकी सेवा की। प्रस्तावों और भाषणों द्वारा इसके कार्यक्रम को निश्चित मार्ग दिखलाया। भारतीय कांग्रेस की पूर्वगामी संस्था बांबे प्रेसिडेंसी असोसिएशन थी, उसकी स्थापना में भी आपने योग दिया। साहित्य, राष्ट्र और समाज की सेवा करते हुए 43 वर्ष की अल्पायु में आपकी मृत्यु हुई।
कनकगिरि

पौराणिक कथा

कहा जाता है कि आचार्य पूज्यपाद ने एकबार सम्पूर्ण पर्वत को स्वर्ण में बदल दिया था। इस कारण बाद में इस पर्वत का नाम 'कनकगिरि' पड़ गया।
जार्ज बर्नार्ड शा

जार्ज बर्नार्ड शा नोबेल पुरस्कार साहित्य विजेता, १९२५
महान नाटककार व कुशल राजनीतिज्ञ मानवतावादी व्यक्तित्व जार्ज बर्नार्ड शा का जन्म डबलिन मे 26 जुलाई 1856 को शनिवार को हुआ था।
अपने माता पिता की तीन संतानो में ये अकेले पुत्र थे।
इनके पिता जार्ज कारर शा को शराब की बुरी लत थी किन्तु इस बात का इनकी माँ ने इनपे असर नही होने दिया और इनके शिक्षा व्यवस्था पर ध्यान दिया , इनकी शुरुआती शिक्षा मिस कैरोलिन हिल नामक महिला से प्राप्त हुई और इनकी प्रारम्भिक शिक्षा के बाद इनरी रुचि शाहित्य के क्षेत्र में बढती गई और इसीलिये इन्हे इंग्लैंड आना पड़ा जहाँ आकर इन्होने अपनी साहित्यिक रुचि को निखारा।।

साहित्यिक रचनाये

आर्म्स एंड द मैन
इनके प्रसिध्द नाटको मे एक है इसके अतिरिक्त 
इनका पहला नोवेल इम्माटुरिटी नाम से काफी प्रचलित हुआ।

राजनीतिक जीवन

इन्होने 1879 में जेटिकल सोसाइटी से अपने रो जोड़ लिया जहाँ से इनके राजनैतिक जीवन की शुरुआत मानी जाती है।।
अर्धमत्स्येन्द्रासन

अर्धमत्स्येन्द्रासन

अर्ध- आधा, मत्स्येन्द्र- मछलियों का राजा: मत्स्य - मछली, इंद्र- राजा।
'अर्धमत्स्येन्द्र' का अर्थ है शरीर को आधा मोड़ना या घुमाना। अर्धमत्स्येन्द्र आसन आपके मेरुदंड (रीढ़ की हड्डी) के लिए अत्यंत लाभकारक है। यह आसन सही मात्रा में फेफड़ों तक ऑक्सीजन पहुंचाने में मदद करता है अथवा जननांगों के लिए अत्यंत ही लाभकारी है। यह आसन रीढ़ की हड्डी से सम्बंधित है इसीलिए इसे ध्यान पूर्वक किया जाना चाहिए।
अमेरिकन पिटबुल टेरियर

अमेरिकन पिट बुल टेरियर (American Pit Bull Terrier)  यूएसए से एक कुत्ते की नस्ल है यह एक मध्यम आकार का, ठोस, बुद्धिमान, छोटे बालों वाला कुत्ता है, जिसके शुरुआती पूर्वज ब्रिटिश द्वीपों से आए थे। नर कुत्ते आमतौर पर ऊंचाई में लगभग 18-21 इंच (45-53 सेमी) खड़े होते हैं। और वजन लगभग 35 से 60 पाउंड (15-27 किलो) 
मादा आम तौर पर ऊंचाई में 17-20 इंच होती है (43-50 के आसपास होती है  सेमी) और ऊंचाई 30  से 50 पाउंड (13–22  किलो) वजन में।.
इस कुत्ते की नस्ल कुत्ते की लड़ाई के लिए बनाई गई थी।
पिटबुल अमेरिकन स्टाफ़ोर्डशायर टेरियर का पूर्वज है
आदि ग्रन्थ

आदि ग्रन्थ या आद ग्रन्थ सिख धर्म से सम्बंधित धार्मिक लिखाईयों का एक संकलन है जिसे पाँचवे सिख गुरु श्री गुरु अर्जन देव जी ने सन् १६०४ में पूरा करा। दसवें सिख गुरु श्री गुरु गोविन्द सिंह जी ने इसमें १७०४ से १७०६ काल में और शबद जोड़े और इसे अपने बाद सिख धर्म का अनंत गुरु बताया। इसके बाद इसका नाम श्री गुरु ग्रन्थ साहिब पड़ा।
राजनाथ सिंह

आरंभिक जीवन

राजनाथ सिंह का जन्म भारत के उत्तर प्रदेश राज्य के वाराणसी जिले के एक छोटे से ग्राम भाभोरा में हुआ था। उनके पिता का नाम राम बदन सिंह और माता का नाम गुजराती देवी था। वे क्षेत्र के एक साधारण कृषक परिवार में जन्में थे और आगे चलकर उन्होंने गोरखपुर विश्वविद्यालय से प्रथम क्ष्रेणी में भौतिक शास्त्र में आचार्य की उपाधी प्राप्त की। वे १३ वर्ष की आयु से (सन् १९६४ से) संघ परिवार से जुड़े हुए हैं और मिर्ज़ापुर में भौतिकी व्याख्यता की नौकरी लगने के बाद भी संघ से जुड़े रहे। १९७४ में, माथे पर एक चमकदार लाल तिलक के साथ, उन्हें भारतीय जनसंघ का सचिव नियुक्त किया गया।

आरम्भिक राजनीतिक जीवन

राजनाथ सिंह ने अपने राजनैतिक जीवन की शुरुआत उत्तर प्रदेश से की, वो २००० से २००२ तक उत्तर प्रदेश के मुख्यमन्त्री तथा राष्ट्रीय जनतान्त्रिक गठबन्धन के शासन में कृषि मंत्री रहे।

भाजपा अध्यक्ष

राजनाथ सिंह दो बार पार्टी के अध्यक्ष भी रह चुके हैं। इससे पहले यह उप‍लब्धि केवल अटल बिहारी वाजपेयी और लाल कृष्‍ण आडवाणी के पास ही थी।  राजनाथ सिंह पहली बार 31 दिसंबर, 2005 को भाजपा के राष्ट्रीय अध्यक्ष बने। दूसरी बार जनवरी 23, 2013 से जुलाई 09, 2014 तक पार्टी के राष्ट्रीय अध्यक्ष रहे।

केन्द्रीय गृहमंत्री

नरेंद्र मोदी के नेतृत्व में नवगठित सरकार में 26 मई, 2014 को  श्री राजनाथ सिंह ने भारत के केंद्रीय मंत्री के रूप में शपथ ली। दूसरी बार मोदी सरकार में रक्षा मंत्री बने । वे 2019 तक केंद्रीय गृहमंत्री रहे ।

केन्द्रीय रक्षा मंत्री

30 मई, 2019 को  श्री राजनाथ सिंह ने भारत के केंद्रीय मंत्री के रूप में शपथ ली। 1 जून 2019 को श्री सिंह ने केन्द्रीय रक्षा मंत्री का कार्यभार संभाला।
मराठा साम्राज्य से संबंधित युद्ध

मराठों ने भारतीय उपमहाद्वीप में एक के बाद एक अनेक युद्ध लड़े और जीते। इससे मराठा साम्राज्य का निर्माण हुआ। इन विजयों की शृंखला का आरम्भ १६५९ में शिवाजी द्वारा प्रतापगढ़ के युद्ध में विजयप्राप्ति के साथ हुआ।
दानवीर भामाशाह सम्मान

दानवीर भामाशाह सम्मान यह भारत में एक राज्यस्तरीय सम्मान हैं। यह सम्मान महान देशभक्त और दानवीर भामाशाह के नाम पर रखा गया हैं। भारतीय इतिहास में मेवाड़ोद्धारक दानवीर भामाशाह का नाम बड़े ही गौरव के साथ लिया जाता है। दानवीर भामाशाह सम्मान शिक्षा के छेत्र में उच्च स्थान प्राप्त करने वाले विद्यार्थियों को प्रदान किया जाता हैं।
कार्तिक कृष्ण अष्टमी

कार्तिक कृष्ण अष्टमी भारतीय पंचांग  के अनुसार आठवें माह की तेइसवी तिथि है, वर्षान्त में अभी १२७ तिथियाँ अवशिष्ट हैं।
दारा नुसूरवानजी खुरोडी

दारा नुसूरवानजी खुरोडी (२ जनवरी १९०६ - १ जनवरी १९८३) एक भारतीय उद्यमी थे जो दुग्ध उद्योग में उनके योगदान के लिए जाने जाते है। उन्होंने अपने व्यवसाय की शुरुआत में कई निजी और सरकारी संगठनों में काम किया और बाद में सरकारी आधिकारिक पदों पर भी रहे। वह १९४६ से १९५२ तक बॉम्बे (अब मुंबई) के दूध आयुक्त थे। उन्होंने १९६३ में वर्गीज कुरियन और त्रिभुवनदास कृषिभाई पटेल के साथ मिलकर रेमन मैगसेसे पुरस्कार प्राप्त किया। उन्हें उद्योग एवं व्यापार के क्षेत्र में सन १९६४ में भारत सरकार द्वारा पद्म भूषण से सम्मानित किय गया।

जीवन और कार्य

दारा खुरोडी का जन्म २ जनवरी १९०६ को मध्य प्रदेश राज्य के महू शहर में हुआ था। उनके पिता और दादा दोनों सरकारी कर्मचारी थे और उनके परिवार की इच्छा थी कि वह भी एक सरकारी कर्मचारी बने। दुग्धशाला में उनकी रुचि बचपन में विकसित हुई जब वो अपने चाचा की सहायता करते, जो महू में सैन्य प्रतिष्ठानों को दुग्ध उत्पादों की आपूर्ति करते थे। इसके बाद उन्होंने १९२३ में बैंगलोर में इंपिरियल पशुपालन संस्थान (अब राष्ट्रीय डेरी अनुसंधान संस्थान) में प्रवेश लिया।
कटोरिया प्रखण्ड (बाँका)

कटोरिया बिहार के बांका जिला में स्थित एक प्रखण्ड है। इसे मुख्य रूप से कटुरिया भी कहा जाता है। कटोरिया बांका जिला के मुख्य प्रखंडो में से एक है।
बाँका, बिहार का एक प्रखण्ड।
नेहा महाजन

परिचय

नेहा महाजन की पैदाइश को तलेगाँव दाभाडे, महाराष्ट्र में हुई थी।

करियर

नेहा ने 2012 की फिल्म 'मिडनाइट्स चिल्ड्रन' से अपने करियर की शुरुआत की। उन्होंने 2015 में एक मलयालम फिल्म द पेंटेड हाउस भी की थी, जो पूर्ण ललाट नग्नता के कारण भारत में प्रतिबंधित कर दी गई थी।
शेफ़ील्ड एफ.सी.

गठन

१८५५ में शेफील्ड क्रिकेट क्लब के सदस्यों ने बिना किसी आधिकारीक नियमावली के अनौपचारिक रूप से गेंद को लात मारने वाले मिलन-खेल समारोह का आयोजन किया। इस क्लब का गठन मूल रूप से दो क्रिकेट खिलाड़ियों नथानिएल क्रेस्विक और विलियम प्रेस्ट ने किया। शेफ़ील्ड फुटबॉल क्लब का उद्घाटन समारोह शेफ़ील्ड के उपनगर में पर्कफिल्ड हाउस में २४ अक्टूबर १८५७ को हुई। क्लब का मूल मुख्यालय ईस्ट बैंक रोड पर फ्रेडरिक वार्ड के प्रथम क्लब अध्यक्ष के पिता द्वारा प्रदत्त ग्रीनहाउस में था और इससे जुड़ा क्षेत्र उनका प्रथम खेल का मैदान था। शेफील्ड क्लब को फीफा द्वारा आधिकारिक तौर पर विश्व के सबसे पुराने फुटबॉल क्लब के रूप मान्यता प्राप्त है।
२१ अक्टूबर १८५८ को क्लब की वार्षिक आम बैठक में क्रेस्विक और प्रेस्ट को क्लब के खेल के नियम बनाने की जिम्मेदारी सौंपी गई। उस नियमावली को शेफ़ील्ड नियमावली के रूप में भी जाना जाता है। द फुटबॉल एसोसिएशन की स्थापना से पूर्व इंग्लैण्ड में विभिन्न प्रकार के फुटबॉल प्रसिद्ध थे। उदाहरण के लिए वहाँ के स्कूलों में उनके अपनी तरह के नियम होते थे। इस प्रकार पुराने नियम व्यावर्तक थे। शेफ़ील्ड क्लब ने ३० नवम्बर १८६३ को द फुटबॉल एसोसिएशन की सदस्यता प्राप्त की और अपने मूल नियमों का उपयोग करना जारी रखा।

थर्सडे वांडरर्स

थर्सडे वांडरर्स, शेफील्ड फुटबॉल क्लब द्वारा स्थापित एक टीम थी जिसके सदस्य शेफील्ड चैलेंज कप में खेलने के लिए तैयार किये जाते थे। शेफ़ील्ड क्लब ने किसी भी स्थानीय मैच में न खेलने का निर्णय किया जिसके कारण उनके खिलाड़ियों ने थर्सडे के लिए खेलना आरम्भ कर दिया।

एक सौ पचासवीं वर्षगांठ

क्लब ने २००७ में उनकी अपनी स्थापना की १५० वीं वर्षगांठ मनाई। इस समारोह में इंटरनेजियोनल अंडर-19 टीम के खिलाफ एक मैच खेला और ब्राजील के महान खिलाड़ी पेले सहित अन्य महान खिलाड़ियों इसमें अतिथि थे।
वैजयन्ती

बैजन्ती (संस्कृत : वैजयन्ती) एक पुष्प का नाम है जिससे वैजयन्ती-माला बनती है। यह माला श्रीकृष्ण और विष्णु को सुशोभित करती है। 'वैजयन्ती माला' का शाब्दिक अर्थ है- 'विजय दिलाती हुई माला' या 'विजय दिलाने वाली माला' । 
वैजयन्ती माला की शास्त्रों में बड़ी महिमा है। ये श्री कृष्ण भक्ति प्रदान करने वाली मानी गयी है। इस माला से श्री कृष्ण मन्त्रो का जप किया जाता है। इसे गले में धारण करना शुभ माना गया है। यह माला भगवान श्रीकृष्ण की प्रिय 6 वस्तुओं में से है - गाय, बांसुरी, मोर पंख, माखन, मिश्री और वैजयन्तीमाला । कहा जाता है कि जो भी मनुष्य इसे धारण करता है उसे जीवन में शांति एवं सुख की प्राप्ति होती है।
वैजयन्ती एक पौधे का नाम भी है। इसके पत्ते हाथ भर तक के लम्बे और चार पाँच अंगुल चौड़े होते हैं। इसमें टहनियां नहीं होतीं।  यह हल्दी और कचूर की जाति का पौधा है। इसके सिर पर लाल या पीले फूल लगते हैं। फूल लम्बे और कई दलों के होते हैं और गुच्छों में लगते हैं। इसके काले दाने कड़े होते हैं जिनमें लोग छेदकर माला बनाकर पहनते हैं। 
एक दूसरा मत यह है कि वैजयन्ती के पत्ते हाथ हाथ भर तक के लम्बे और एक इंच चौडे़ होते हैं। इसमें टहनियाँ नहीं होतीं, केले की तरह कांड सीधा ऊपर की ओर जाता है।  इसमे कोई फूल नहीं आता, एक बीज फली के साथ निकलता है। बीज में ही जुड़ा हुआ पराग होता है। कुछ लोग बैजन्ती को कैना लिली भी समझते हैं, किन्तु दोनो पौधे अलग हैं।
बैजन्ती के पौधे की सबसे बड़ी खासियत ये है कि इसके बीज में माला बनाने के लिए कोई छेद नहीं करना पड़ता। यह माला भगवान विषणु जी की सर्वाधिक प्रिय मानी जाती है।
लंगदु उपज़िला

जनसांख्यिकी

यहाँ की आधिकारिक स्तर की भाषाएँ बांग्ला और अंग्रेज़ी है। तथा बांग्लादेश के किसी भी अन्य क्षेत्र की तरह ही, यहाँ की भी प्रमुख मौखिक भाषा और मातृभाषा बांग्ला है। बंगाली के अलावा अंग्रेज़ी भाषा भी कई लोगों द्वारा जानी और समझी जाती है, जबकि सांस्कृतिक और ऐतिहासिक निकटता तथा भाषाई समानता के कारण, कई लोग सीमित मात्रा में हिंदुस्तानी(हिंदी/उर्दू) भी समझने में सक्षम हैं। यहाँ का बहुसंख्यक धर्म, इस्लाम है, जबकि प्रमुख अल्पसंख्यक धर्म, हिन्दू धर्म है। चट्टग्राम विभाग में, जनसांख्यिकीक रूप से, इस्लाम के अनुयाई, आबादी के औसतन ८६.९८% है, जबकि शेष जनसंख्या प्रमुखतः हिन्दू धर्म की अनुयाई है, तथा, चट्टग्राम विभाग के पार्वत्य इलाकों में कई बौद्ध जनजाति के लोग निवास करते हैं। यह मुख्यतः ग्रामीण क्षेत्र है, और अधिकांश आबादी ग्राम्य इलाकों में रहती है।

अवस्थिति

लंगदु उपजिला बांग्लादेश के दक्षिण-पूर्वी भाग में, चट्टग्राम विभाग के रांगामाटि जिले में स्थित है।
बोटाद

विवरण

बोटाद ज़िला 15 अगस्त 2013 को अहमदाबाद जिले के दक्षिण-पश्चिमी हिस्से और भावनगर जिले के उत्तर-पश्चिमी हिस्से से बनाया गया था। बोटाद में चार तालुका बोटाद, गढ़ा, बरवाला, रणपुर शामिल हैं। बोटाद शहर जिले का प्रशासनिक मुख्यालय है। यह जिला भावनगर जिले से दक्षिण-पूर्व में, सुरेंद्रनगर जिला उत्तर और उत्तर-पश्चिम में, अमरेली जिला दक्षिण-पश्चिम में, अहमदाबाद जिला उत्तर पूर्व में और राजकोट जिला पश्चिम में घिरा हुआ है। बोटाद जिले में चार तालुका बोटाद, गढ़ा, बरवाला और रणपुर शामिल हैं.
आयुर्वेदप्रकाश

आयुर्वेदप्रकाश, आयुर्वेद रसशास्त्र का प्रसिद्ध ग्रन्थ है। इसके रचयिता माधव उपाध्याय हैं जो सौराष्ट्र के निवासी थे। उन्होने वाराणसी जाकर इस विद्या का अध्ययन किया था। इस ग्रन्थ का रचनाकाल १६वीं-१७वीं शताब्दी के बाद का है क्योंकि इसमेँ भावप्रकाश का उल्लेख है। यह ग्रन्थ इसलिये महत्वपूर्ण है क्योंकि १६वीं-१७वी शताब्दी तक जितनी भी सामग्री एकत्र हो सकती थी वह इसमें एकत्र की गयी है और इसके बाद इस क्षेत्र में कोई विशेष योगदान नहीं हुआ है।
धर्मनिरपेक्षता

धर्मनिरपेक्षता या पन्थनिरपेक्षता धार्मिक संस्थानों व धार्मिक उच्चपदधारियों से सरकारी संस्थानों व राज्य का प्रतिनिधित्व करने हेतु शासनादेशित लोगों के पृथक्करण का सिद्धान्त है। यह एक आधुनिक राजनैतिक एवं संविधानी सिद्धान्त है। धर्मनिरपेक्षता के मूलत: दो प्रस्ताव है 1) राज्य के संचालन एवं नीति-निर्धारण में मजहब (रेलिजन) का हस्तक्षेप नहीं होनी चाहिये। 2) सभी धर्म के लोग कानून, संविधान एवं सरकारी नीति के आगे समान है|
धर्म निरपेक्षता का तात्पर्य मुख्यत: धर्म का राज्य से पूरी तरह अलग होना हैं, किन्तु आधुनिक युग में कुछ एशियाई देशों में( मुख्यत: भारत) नए तरह की धर्म निरपेक्षता अपनायी गयी हैं| जो सामान्यतया धर्म निरपेक्षता की तरह होते हुए भी कुछ अर्थों में, इसलिए नयी हैं क्योंकि बहुत दुर्लभ अतिवादी अवसरों में राज्य, धर्म के कुछ मामलों में हस्तक्षेप करने का अधिकार रखता हैं|

इतिहास

धर्मनिरपेक्षता (सेक्यूलरिज़्म) शब्द का पहले-पहल प्रयोग बर्मिंघम के जॉर्ज जेकब हॉलीयाक ने सन् 1846 के दौरान, अनुभवों द्वारा मनुष्य जीवन को बेहतर बनाने के तौर तरीक़ों को दर्शाने के लिए किया था। उनके अनुसार, “आस्तिकता-नास्तिकता और धर्म ग्रंथों में उलझे बगैर मनुष्य मात्र के शारीरिक, मानसिक, चारित्रिक, बौद्धिक स्वभाव को उच्चतम संभावित बिंदु तक विकसित करने के लिए प्रतिपादित ज्ञान और सेवा ही धर्मनिरपेक्षता है”।

छद्म धर्मनिरपेक्षता

धर्मनिरपेक्ष देशों में धर्मनिरपेक्षता को बनाए रखने के लिए तमाम तरह के संविधानिक क़ायदे कानून हैं। परंतु प्रायः राष्ट्रों के ये क़ायदे क़ानून समय-समय पर अपना स्वरूप बहुसंख्य जनता के धार्मिक विश्वासों से प्रेरित हो बदलते रहते हैं, या उचित स्तर पर इन कानूनों का पालन नहीं होता, या प्रत्यक्ष अप्रत्यक्ष स्तर पर इनमें ढील दी जाती रहती हैं। यह छद्म धर्मनिरपेक्षता है।
बीजपुर (उत्तर प्रदेश)

बीजपुर (अंग्रेजी:Bijpur) सोनभद्र जिले मे स्थित एक नगर है।
इसे रिहंद नगर के नाम से भी जाना जाता है।
चाम मूर्तिकला संग्रहालय

चाम मूर्तिकला संग्रहालय (Museum of Cham Sculpture) मध्य वियतनाम में हान नदी के पास हाइ चाउ जिले में स्थित एक संग्रहालय है। इसकी स्थापना लगभग १९१५ में हुई थी।
मानव लिंग का आकार

रिचर्ड के सर्वे पर सवाल

डॉ॰ रिचर्ड द्वारा जारी डाटा के मुताबिक भारतीय पुरुषों के लिंग की औसत लंबाई चार इंच है। उन्‍होंने अपनी रिपोर्ट का आधार आईसीएमआर के सर्वे को बनाया है। इसलिए इस सर्वे को लेकर भी सवाल उठाए जा रहे हैं। द ओपेन मैग्जीन की एक रिपोर्ट के मुताबिक आईसीएमआर द्वारा कराए गए सर्वे के नतीजे ही विश्वसनीय नहीं थे। तो फिर इसे आधार बना कर किया गया कोई और सर्वे कैसे विश्‍वसनीय हो सकता है? 
आईसीएमआर के सर्वे को बेहतर रेस्पांस नहीं मिल पाया था क्योंकि भारत में कोई भी पुरुष इस तरह के सर्वे के लिए तैयार हो जाये यह बात भी आसान नहीं है। आईसीएमआर के लिए सर्वे करने वाले डॉ॰ आर०एस० शर्मा के मुताबिक सर्वे के लिए आंकड़े इकट्ठा करने में उन्हें खासी दिक्कतों का सामना करना पड़ा था। डॉ॰ शर्मा ने साल 2001 में आँकड़े इकट्ठा करना शुरू किया था। उन्हें इसमें पाँच साल लग गये थे। डॉ॰ शर्मा कहते हैं-"भारतीय पुरुषों के लिंग का औसत साइज निकालना बाकी देशों से भिन्न है क्योंकि यहाँ अलग-अलग जाति और नस्लों के लोग रहते हैं।" डॉ॰ शर्मा की टीम ने सात सेंटरों- पटना, गुवाहाटी, कटक, चंडीगढ़, दिल्ली, मुंबई और हुबली में पुरुषों के प्राइवेट पार्ट के साइज के सैंपल इकट्ठे किये थे।

सर्वे और उसकी मुश्किलें

चंडीगढ़ में डॉ॰ एस के सिंह ने यह सर्वे किया था। डॉ॰ सिंह 220 पुरुषों का सैंपल लेने में कामयाब रहे थे। पुरुषों के अंग का साइज मापने के लिए एक किट बनाई गई थी जो अंग की मोटाई और लंबाई मापती थी। इसमें दो पेपर स्ट्रिप थी जिनसे माप लिया जाता था। एक पुरुष के कम से कम तीन माप लिए जाते थे और फिर औसत को अंतिम माप मान लिया जाता था। 
पुरुषों के अंग का माप लेना भी एक बड़ी समस्या थी। पहले आईआईटी खड़गपुर के एक प्रोफेसर ने अंग का माप लेने के लिए एक डिजिटल कैमरा विकसित किया लेकिन महँगा होने के कारण इसे अपनाया नहीं गया था। कई व्‍यावहारिक दिक्‍कतें भी पेश आई थीं। पहले तो पुरुषों को सर्वे में शामिल होने के लिए तैयार करना ही मुश्किल था। अगर किसी तरह तैयार भी किया जाता था तो माप देते वक्‍त वे सहज नहीं हो पाते थे। उन्‍हें इसके लिए बोल्‍ड मैग्‍जीन आदि दिखा कर तैयार किया जाता था। शादीशुदा पुरुषों को अपनी पत्नी को साथ लाने की इजाजत दी गई थी। इसके बावजूद सही माप लेने में कई मुश्किलें आती थीं। चंडीगढ़ में सर्वे करने वाले डॉ॰ सिंह तो पुरुषों को सर्वे में शामिल होने के लिए देशहित तक का वास्ता देते थे।
एडम गिलक्रिस्ट

इंडियन प्रीमियर लीग

डेक्कन चार्जर्स ने गिलक्रिस्ट की कप्तानी में २००९ इंडियन प्रीमियर लीग का फाइनल मैच भी जीता था। उस संस्करण में इनको ४९५ रनों और १८ कैच+स्टम्प के कारण मेन ऑफ़ द टूर्नामेंट घोषित किया था।
१३९५ ईसा पूर्व

१३९५ ईसा पूर्व ईसा मसीह के जन्म से पूर्व के वर्षों को दर्शाता है। ईसा के जन्म को अधार मानकर उसके जन्म से १३९५ ईसा पूर्व या वर्ष पूर्व के वर्ष को इस प्रकार प्रदर्शित किया जाता है। यह जूलियन कलेण्डर पर अधारित एक सामूहिक वर्ष माना जाता है। अधिकांश विश्व में इसी पद्धति के आधार पर पुराने वर्षों की गणना की जाती है। भारत में इसके अलावा कई पंचाग प्रसिद्ध है जैसे विक्रम संवत जो ईसा के जन्म से ५७ या ५८ वर्ष पूर्व शुरु होती है। इसके अलावा शक संवत भी प्रसिद्ध है। शक संवत भारत का प्राचीन संवत है जो ईसा के जन्म के ७८ वर्ष बाद से आरम्भ होता है। शक संवत भारत का राष्ट्रीय कैलेंडर है।
निमाड़ी (बोली)

निमाड़ी, मध्य प्रदेश के निमाड़ क्षेत्र की बोली है। यह क्षेत्र मालवा के दक्षिण में महाराष्ट्र से सटा समीवर्ती क्षेत्र है। 
निमाड़ी बोलने वाले जिले हैं - बड़वानी,[खंडवा ],पूर्वी निमाड़, पश्चिमी निमाड़, धार जिले के कुछ भाग , तथा कई गाँव ऐसे है जिनमे निमाड़ी बोली जाती है इसमें एक गाँव है रेवाड़ा (यह गाँव खंडवा से 30 km की दुरी पर कालमुखी रोड पर स्तिथ है।)। रेवाड़ा के एक सदस्य तुलसीराम जी पटेल (गुर्जर) बहुत ही खड़ी निमाड़ी बोलते है। उनके परिवार में सभी खड़ी निमाड़ी बोलीं का प्रयोग करते है । उनका परिवार पुरे निमाड़ क्षेत्र में जाना जाता है ।
हस्तपीतकरण

विशेष व्यवस्था

विवाह संस्कार में देव पूजन, यज्ञ आदि से सम्बन्धित सभी व्यवस्थाएँ पहले से बनाकर रखनी चाहिए। सामूहिक विवाह हो, तो प्रत्येक जोड़े के हिसाब से प्रत्येक वेदी पर आवश्यक सामग्री रहनी चाहिए, कमर्काण्ड ठीक से होते चलें, इसके लिए प्रत्येक वेदी पर एक-एक जानकार व्यक्ति भी नियुक्त करना चाहिए। एक ही विवाह है, तो आचार्य स्वयं ही देख-रेख रख सकते हैं। सामान्य व्यवस्था के साथ जिन वस्तुओं की जरूरत विशेष कमर्काण्ड में पड़ती है, उन पर प्रारम्भ में दृष्टि डाल लेनी चाहिए। उसके सूत्र इस प्रकार हैं। वर सत्कार के लिए सामग्री के साथ एक थाली रहे, ताकि हाथ, पैर धोने की क्रिया में जल फैले नहीं। मधुपर्क पान के बाद हाथ धुलाकर उसे हटा दिया जाए। यज्ञोपवीत के लिए पीला रंगा हुआ यज्ञोपवीत एक जोड़ा रखा जाए। विवाह घोषणा के लिए वर-वधू पक्ष की पूरी जानकारी पहले से ही नोट कर ली जाए। वस्त्रोपहार तथा पुष्पोपहार के वस्त्र एवं मालाएँ तैयार रहें। कन्यादान में हाथ पीले करने की हल्दी, गुप्तदान के लिए गुँथा हुआ आटा (लगभग एक पाव) रखें। ग्रन्थिबन्धन के लिए हल्दी, पुष्प, अक्षत, दुर्वा और द्रव्य हों। शिलारोहण के लिए पत्थर की शिला या समतल पत्थर का एक टुकड़ा रखा जाए। हवन सामग्री के अतिरिक्त लाजा (धान की खीलें) रखनी चाहिए। ‍वर-वधू के पद प्रक्षालन के लिए परात या थाली रखे जाए। पहले से वातावरण ऐसा बनाना चाहिए कि संस्कार के समय वर और कन्या पक्ष के अधिक से अधिक परिजन, स्नेही उपस्थित रहें। सबके भाव संयोग से कमर्काण्ड के उद्देश्य में रचनात्मक सहयोग मिलता है। इसके लिए व्यक्तिगत और सामूहिक दोनों ही ढंग से आग्रह किए जा सकते हैं। विवाह के पूर्व यज्ञोपवीत संस्कार हो चुकता है। अविवाहितों को एक यज्ञोपवीत तथा विवाहितों को जोड़ा पहनाने का नियम है। यदि यज्ञोपवीत न हुआ हो, तो नया यज्ञोपवीत और हो गया हो, तो एक के स्थान पर जोड़ा पहनाने का संस्कार विधिवत् किया जाना चाहिए। ‍अच्छा हो कि जिस शुभ दिन को विवाह-संस्कार होना है, उस दिन प्रातःकाल यज्ञोपवीत धारण का क्रम व्यवस्थित ढंग से करा दिया जाए। विवाह-संस्कार के लिए सजे हुए वर के वस्त्र आदि उतरवाकर यज्ञोपवीत पहनाना अटपटा-सा लगता है। इसलिए उसको पहले ही पूरा कर लिया जाए। यदि वह सम्भव न हो, तो स्वागत के बाद यज्ञोपवीत धारण करा दिया जाता है। उसे वस्त्रों पर ही पहना देना चाहिए, जो संस्कार के बाद अन्दर कर लिया जाता है। जहाँ पारिवारिक स्तर के परम्परागत विवाह आयोजनों में मुख्य संस्कार से पूर्व द्वारचार (द्वार पूजा) की रस्म होती है, वहाँ यदि हो-हल्ला के वातावरण को संस्कार के उपयुक्त बनाना सम्भव लगे, तो स्वागत तथा वस्त्र एवं पुष्पोपहार वाले प्रकरण उस समय भी पूरे कराये जा सकते हैं ‍विशेष आसन पर बिठाकर वर का सत्कार किया जाए। फिर कन्या को बुलाकर परस्पर वस्त्र और पुष्पोपहार सम्पन्न कराये जाएँ। परम्परागत ढंग से दिये जाने वाले अभिनन्दन-पत्र आदि भी उसी अवसर पर दिये जा सकते हैं। इसके कमर्काण्ड का संकेत आगे किया गया है। ‍पारिवारिक स्तर पर सम्पनन किये जाने वाले विवाह संस्कारों के समय कई बार वर-कन्या पक्ष वाले किन्हीं लौकिक रीतियों के लिए आग्रह करते हैं। यदि ऐसा आग्रह है, तो पहले से नोट कर लेना-समझ लेना चाहिए। पारिवारिक स्तर पर विवाह-प्रकरणों में वरेच्छा, तिलक (शादी पक्की करना), हरिद्रा लेपन (हल्दी चढ़ाना) तथा द्वारपूजन आदि के आग्रह उभरते हैं। उन्हें संक्षेप में दिया जा रहा है, ताकि समयानुसार उनका निवार्ह किया जा सके। इसी संस्कार का अष्टम चरण है हस्तपीतकरण।

अगला कार्यक्रम

इससे अगला कार्यक्रम या चरण है कन्यादान।
ठूंठ कतरक

ठूंठ कतरक या ठूंठ कतर बिजली का एक औजार या उपकरण संलग्नक है जो, एक घूमती हुयी कटाई डिस्क के माध्यम से किसी वृक्ष के ठूंठ की चिन्दियां (छोटे-छोटे टुकड़े) कर, उसे निकालता है।
संपूर्णानन्द

डॉ॰ संपूर्णानन्द (1 जनवरी 1890 - 10 जनवरी 1969) कुशल तथा निर्भीक राजनेता एवं सर्वतोमुखी प्रतिभावाले साहित्यकार एवं अध्यापक थे। वे उत्तर प्रदेश के मुख्यमंत्री रहे।
लोकतान्त्रिक एकता

लोकतान्त्रिक एकता (Δημοκρατικός Συναγερμός) साइप्रस का एक राजनीतिक दल है। इस दल की स्थापना १९७६ में हुई थी। ग्लफ़्कोस क्लेरीदेस (Γλαύκος Κληρίδης) नें इस दल की स्थापना की।
इस दल का नेता निकोस आनास्तासिअधिस है। इस दल का युवा संगठन नेदिसि है।
२००६ के संसदीय चुनाव में इस दल को १२७ ७७६ मत (३०.३%, १८ सीटें) मिले।
२००२ के राष्ट्रपति चुनाव में इस दल का प्रत्याशी, ग्लफ़्कोस क्लेरीदेस, को १६० ७२४ वोट (३८.८%) मिले।
यूरोपीय संसद में इस दल के पास २ सीटें हैं।